tomron87/hebrew-wikipedia-sentences-corpus huggingface dataset:
בספטמבר 2025 גייסה החברה 200 מיליון דולר לפי שווי של 20 מיליארד דולר.
מיום הקמתה גייסה החברה 1.5 מיליארד דולר.
"Peter" (בעברית: "פִּיטֶר") הוא שיר שהוקלט על ידי הזמרת-יוצרת האמריקאית טיילור סוויפט.
את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה ה-28 מתוך מהדורתו המורחבת, The Anthology Edition, של אלבומה ה-11 של סוויפט, The Tortured Poets Department.
"Peter" הוכלל בגרסה זו כרצועה ה-28.
אורך השיר 4 דקות ו-43 שניות.
השיר גם תואר כבלדת פסנתר נעימה.
הלוס אנג'לס טיימס מקשר את השורה: "and I didn't wanna come down" לכך שוונדי ואחיה עפו לארץ לעולם-לא.
העיתון ממשיך ואומר שדרך הסיפור של פיטר פן סוויפט שואלת שאלות שקשורות לחיים האישיים שלה, כשוונדי מחליטה לחזור למציאות שהיא תוכל לגדול בה, אפילו אם זה יהיה בלי פיטר.
בגשר סוויפט אומרת שהיא רוצה שפיטר יחזור עם "feet on the ground" – רגליים על הקרקע (מכיוון שבדרך כלל פיטר פן עף בשמיים).
השיר מהווה מטאפורה לדילמה בין לבחור מישהו שאתה אוהב לבין לבחור את החיים שאתה רוצה.
השיר מבהיר את ההבדל בראיית העולם בין סוויפט לפיטר.
במשפט "We both did the best we could do/Underneath the same moon/In different galaxies" ("שנינו עשינו את הכי טוב שיכולנו תחת אותו הירח, אך בגלקסיות שונות") – סוויפט מראה שלמרות שלה ולפיטר היה כל כך הרבה במשותף (הם חיים תחת אותו הירח) הם עדיין היו צריכים להיפרד ולהיות בגלקסיות שונות.
דבר זה מתחבר לסיפור של פיטר פן מכיוון שוונדי בחרה להישאר "על הקרקע" בעוד פיטר בחר להישאר בשמיים, מה שגרם להם להיפרד.
ההשערה היא שהשיר עוסק בחבר ילדות של סוויפט, שלעולם לא ממש התבגר, מה שגרם לניתוק בינו לבין סוויפט.
למרות זאת, מכיוון שסוויפט אומרת בשיר "אבל היית בן 25", קיימת המחשבה שההשערה שמדובר בחבר ילדות לא נכונה.
השיר עוסק בהתבגרות ומדבר על כך שלפעמים הדרכים השונות שבני אדם בוחרים לקחת בחיים יכולות להפריד אותם אחד מהשני למרות האהבה שיש ביניהם.
מגזין ההוליווד ריפורטר אומר ש-"Peter" מהווה כשיר פרידה לאהוב מפעם שסוויפט חשבה שהם יהיו ביחד לתמיד.
מגזין בילבורד כתב שככל שמתקדמים ומגיעים לסוף של גרסת The Anthology של The Tortured Poets Department, נתקלים ביותר ויותר רמיזות לדמויות ואנשים מפורסמים, כמו בשיר הזה, שמרמז לפיטר פן.
המגזין מוסיף ואומר שתחילת השיר מדברת על הייאוש שקיים בבגרות, ושבשיר יש את הוק אחד מהישירים והמרשימים באלבום: "You said you were gonna grow up / Then you were gonna come find me".
המגזין PRESTIGE משער שהשיר עוסק בזמר הרוק הבריטי מאטי הילי מכיוון שסוויפט הייתה במערכת יחסים איתו בשנת 2023, השניים מכירים אחד את השני כבר שנים רבות, מאז שנת 2014, מה שהוביל למחשבה שהשיר מדבר על הילי, מכיוון שהוא היה בן 25 כשהשניים נפגשו לראשונה, דבר שסוויפט מציינת בשיר.
קיימות השערות שהשיר נקרא על שם הדמות פיטר פן – ילד שלעולם לא מתבגר.
סוויפט התייחסה בעבר לסיפור "פיטר פן" בשיר "Cardigan" שיצא בשנת 2020 עם השורה: "Peter losing Wendy".
ב-"Peter" ישנן מספר רמיזות לסיפור "פיטן פן": "the woman who sits by the window" – האישה שישבה ליד החלון, משפט זה מתייחס לוונדי, שבחרה לחזור הביתה כדי להתבגר, אך היא עדיין תמיד חיפשה את פיטר, בתקווה שהוא יחזור אליה.
"החלון" קשור לסיפור של פיטר פן מכיוון שוונדי ואחיה הגיעו לארץ לעולם-לא דרך חלון.
"Lost Boys chapter of your life" – זוהי התייחסות ישירה לסיפור "פיטר פן", השורה מתייחסת לקבוצה של "הבנים האבודים" שננטשו על ידי הוריהם ונלקחו לארץ לעולם-לא על ידי פיטר.
בלוס אנג'לס טיימס השיר תואר כוולס שבמהרה הפך לשיר האהוב באלבום, בגלל הכתיבה החכמה של סוויפט, בשילוב עם פסנתר עדין ושירה חזקה.
העיתון המשיך ואמר שהשיר הזה מציג את סוויפט כמשוררת.
בנוסף, העיתון אומר שהאלבום של סוויפט, The Tortured Poets Department, הוא לא רק אלבום אלא סיפור שמסופר על ידי מוזיקה ופואטיקה, ושהשיר "Peter" הוא הדוגמה הטובה ביותר לכך באלבום.
מגזין Her Campus דירג את כל 31 השירים באלבום The Tortured Poets Department: The Anthology, והעניק ל-"Peter" את המקום ה-11. המגזין אומר שהשיר עושה עבודה מצוינת בלהראות את הכישורים המדהימים של סוויפט בלספר סיפור.
הוא אומר שהשיר עוסק בסיפור של "פיטר פן" ושהוא הופך את הסיפור ל"עמוק, רגשי, ובוגר" כאילו היא מסתכלת על הסיפור אחרי שנים רבות.
גם מגזין בילבורד דירג את כל השירים באלבום והעניק ל-"Peter" את המקום ה-19. המגזין אומר שההוק בשיר הוא אחד מהישירים והמרשימים באלבום.
בילבורד אומר ששאר השיר הוא "בלדת פסנתר נעימה" שיכולה לגרום "לדמעות ליפול בהופעה", ושהפזמון בשיר הופך אותו למיוחד ולשונה משאר בלדות הפסנתר באלבום.
מגזין ההוליווד ריפורטר דירג את "Peter" במקום ה-30 מתוך ה-31.
מגזין Buisness Insider אומר שהשיר יכל להיראות כמו המשך לשיר "Cardigan" שיצא בשנת 2020, מכיוון שבשניהם סוויפט מזכירה את סיפור "פיטר פן".
המגזין אומר ששלושת השירים אשר נכתבו והופקו על ידי סוויפט וארון דסנר הם ברמה הגבוהה ביותר בכתיבה וביכולת המוזיקלית של סוויפט – כאשר הם שואבים השראה ממיתולוגיה יוונית ומ"פיטר פן".
לסיום, המגזין אומר ששלושת הרצועות זורמות אחת לתוך השנייה באופן עדין ויפה ומראות "צד פואטי יותר של סוויפט".
מאמר של USA TODAY שנכתב על The Tortured Poets Department: The Anthology, חיבר בין "Peter" לשירים "Robin" ו-"Cassandra", הוא קרא לשלושתם "שירי השמות" ואמר שכל אחד מהם הוא בלדת פסנתר נעימה.
המאמר הוסיף ואמר ש-"Peter" במיוחד בלט עם "הקצב הוולסי שלו והשירה החמימה של סוויפט".
ב-17 במאי 2024, במסגרת סיבוב ההופעות The Eras Tour, בהופעה בשוודיה, סוויפט ביצעה מחרוזת אקוסטית על הפסנתר של השירים "I Think He Knows" מהאלבום Lover ו-"Gorgeous" מהאלבום Reputation לתוך השיר "Peter" – זוהי הפעם הראשונה שסוויפט ביצעה את השיר "Peter" בלייב.
Perimenopop הוא אלבום האולפן השביעי של הזמרת-יוצרת האנגליה סופי אליס-בקסטור.
האלבום יצא לאור ב-12 בספטמבר 2025, על ידי חברת התקליטים דקה רקורדס.
Pet Rock (בתרגום לעברית: סלע מחמד) הוא צעצוע אספנות שיצר איש השיווק האמריקאי .
הצעצוע כולל אבן חוף קטנה הארוזה במארז קרטון דמוי מנשא לבעלי חיים, עם נקבי אוורור ומצע עשוי מקש.
המוצר הושק בשלהי 1975, לקראת עונת חג המולד, והיה בן לילה לתופעה תרבותית.
בתוך חודשים ספורים, הפכו מיליוני צרכנים ברחבי ארצות הברית לבעליהם של "סלעי מחמד", שנמכרו תמורת סכום של 3.95 דולרים.
השבועון "ניוזוויק" כינה את הרעיון "אחת מתוכניות השיווק המצליחות ביותר אי פעם".
גארי דאל (1936–2015) היה רעיונאי ואיש שיווק עצמאי שפעל בקליפורניה.
הרעיון ליצירת "סלע המחמד" עלה על דעתו במרץ 1975, שעה שהיה בן 39. במהלך פגישה עם חבריו בבר בעיר מגוריהם לוס גאטוס התפתח דיון בנושא הקשיים הכרוכים בגידול חיות מחמד – הם דורשים השגחה ותשומת לב, צריך להאכיל אותם, להוציא אותם לטיול ולנקות אחריהם.
בתור הלצה, אמר דאל שכל הדאגות האלה יעלמו בבת אחת לו הייתה חיית המחמד שלו סלע, חיה שלא דורשת שום מאמץ טיפולי או מחויבות.
הגם שהרעיון נולד כבדיחה תמימה, החליט דאל לחבר מעין "מדריך למשתמש" לחיית מחמד שכזו, הכולל טיפים לגידול החיה, פקודות אילוף (בהן "אַרְצָה") והסבר על נאמנותה האדוקה לבעליה לאור "תוחלת החיים" הארוכה שלה.
נוסף על המדריך למשתמש, הגה דאל אריזה מקרטון שתכיל נקבי אוורור, בדומה למנשא של חיות מחמד.
בשל מצבו הכלכלי הרעוע באותה עת, השתוקק להוציא את חזונו לפועל.
הוא פנה לשני עמיתיו ג'ורג' קואקלי (George Coakley) וג'ון האגרטי (John Heagerty) ושכנעם להשקיע ברעיון סכום לא מבוטל של 10,000 דולר.
על אף שהלכה למעשה מכר לצרכן אבנים חסרות ערך, האמין דאל כי הציבור יתחבר לרעיון המגוחך ויכיר בהומור הטמון בו.
האבנים נקנו מחברת כרייה מקומית ומקורם היה בחופי העיר רוזריטה שבמדינת באחה קליפורניה במקסיקו.
דאל העניק לצעצוע את השם "Pet Rock" ("סלע מחמד").
המוצר הוצג לראשונה באוגוסט 1975, ביריד השנתי למתנות ולצעצועים בסן פרנסיסקו.
להפתעתו של דאל, מספר רשתות קמעונאות מובילות, בהן ניימן מרקוס בדאלאס ובלומינגדיילס בניו יורק, עטו על המוצר ומילאו בו את מדפי חנויותיהן.
התופעה סוקרה בהרחבה במדורי העיתונים ובהם שבועון החדשות "ניוזוויק".
דאל הוזמן להתארח בתוכנית הלילה של ג'וני קרסון.
מאוחר יותר אף חובר הפזמון "I'm In Love With My Pet Rock" שהושר בידי הזמר אל בולט.
בימי הזוהר של "סלעי המחמד", נהג דאל להפיץ אודותיהם סיפורים משעשעים, ובראשם כיצד צייתנותו של כל סלע נבחנת בקפידה בחופי רוזריטה טרם נארז ונשלח ללקוח.
הצעצוע שווק ונמכר בידי חברת "Rock Bottom Productions" שהקים דאל.
מחיר הצעצוע עמד על 3.95 דולר ליחידה, כנגד עלות מכר נמוכה הרבה יותר.
בעונת חגיגות חג המולד של 1975 נמכרו למעלה מעשרת אלפים יחידות ביום.
בסך הכל מכר דאל בין 1.3 ל-1.5 מיליון יחידות בתקופה קצרה של חודשים ספורים בלבד, וגרף לכיסו למעלה מ-4 מיליון דולר.
ג'ורג' קואקלי זכה לרווח של 200,000 דולר על השקעתו, ודאל העניק לו ולג'ון הארגטי רכבי מרצדס-בנץ כאות הערכה לאמון שנטלו בו בראשית הדרך.
זמן קצר לאחר מכן, באביב 1976, דעך השיגעון סביב הצעצוע, והוא נעשה לאופנה חולפת.
בשלהי שנות ה-70 תבעו קואקלי והאגרטי את דאל, בטענה שקיבלו נתח קטן מדי מהרווחים המגיעים להם.
לאחר שפסק בית המשפט לטובת שני המשקיעים, נאלץ דאל לפצותם.
בתום השיגעון האופנתי של המוצר, נעשו כמה ניסיונות להחיותו בגרסאות המשך מחודשות:
חולצות טי ותכשירי שמפו ממותגים.
ב-1976, לרגל חגיגות המאתיים להיווסדה של ארצות הברית, יצאה לשווקים מהדורה של "סלעי המחמד" מעוטרים בדגל ארצות הברית, עם אפשרות להזמין עבורם בדואר תעודת בוגר אוניברסיטה מזויפת.
"הערכה הרשמית לגידול חול" ("The Official Sand Breeding Kit") – כשנה לאחר ההצלחה הראשונית של רעיונו, הציג דאל "שדרוג" ל"סלע המחמד" – ערכה הכוללת שתי מבחנות זכוכית, מלאות בגרגירי חול מ"מין זכר" ומ"מין נקבה".
בדומה לצעצוע המקורי, לערכה צורף מדריך למשתמש המפרט שיטות לגידול חול וטיפוחו לצורות שונות – מצע לארגזי חתולים, חומר לבנייה, מילוי למאפרות ואפילו בריאת מדבריות וחופי ים.
"רעידת אדמה בפחית" ("Canned Earthquake") – צעצוע בצורת פחית עם מנגנון קפיץ פנימי, הגורם לצעצוע לרעוד ולקפץ על המשטח עליו הוא מונח.
הרעיון לא זכה להצלחה מרובה.
ב-2022 רכשה חברת הצעצועים "Super Impulse" את הזכויות למותג והשיבה אותו למדפי החנויות בגרסה חדשה הכוללת תוספות דקורטיביות כמו פרווה צבעונית ואישונים מפלסטיק.
בשנות ה-20 של המאה ה-21 זכה הצעצוע להתעניינות מחודשת בקרב הדור הצעיר בקוריאה הדרומית, שנעזר בו כאמצעי להתבוננות פנימית ולהפגת מתחים.
חבריהן של מספר להקות קיי-פופ, בהן סבנטין ואנהייפן משתפים את מעריציהם אודות "סלעי המחמד" האישיים שלהם ברשתות החברתיות.
במהותו, "סלע המחמד" אינו אלא אבן פשוטה, מסוג שאפשר לאסוף אפילו בחצר האחורית.
אם כך, רבים סבורים כי הצלחתו המסחררת של הצעצוע אינה טמונה בסלע עצמו, אלא באופן שבו הוצג לצרכנים.
לפי איש השיווק צ'אמפ רוקוול, זהו מקרה בוחן לחשיבות השיווק, המיתוג והמסגור של האובייקט, במיוחד כאשר ערכו כשלעצמו הוא כמעט אפסי.
לראייתו, היחס הרציני שהפגין דאל כלפי יצירתו, המתבטא באריזת הקרטון ה"מהודרת" ובמדריך המפורט למשתמש, הוא זה שהוביל את הצרכנים להתחבר לרעיון ההיתולי.
נדבך חשוב לא פחות באסטרטגיה השיווקית הוא מסגור הסלע בתור "חיית מחמד" אמיתית, דבר הגורם לצרכן לפתח כלפיו רגשות וזכרונות אנושיים, הגם שמדובר בעצם דומם.
"סלע המחמד" נמנה עם שורה של צעצועים שהושקו בארצות הברית לאורך המאה ה-20 וזכו לפופולריות אדירה בחלון זמן קצר, אז דעכו ונעשו לאופנה חולפת.
בדומה לצעצועים אחרים שהיו לשיאני מכירות, בכלל אלו ה"הולה הופ" ("Hula Hoop") וה"שיניים הנוקשות" ("Chattering teeth"), גם הצלחתו של "סלע המחמד" נזקפת לתזמון מוצלח של השוק.
הצעצוע כבש את מדפי החנויות בשלהי 1975, שעה ששרר במדינה אקלים פוליטי-חברתי שברירי – מלחמת וייטנאם הסתיימה זה לא כבר, התפטרותו של הנשיא ריצ'רד ניקסון הכתה גלים בציבור ופרשת ווטרגייט נצרבה עמוק בתודעה האמריקאית.
לא די בכך, אלא שלכל אלו התלווה גם מיתון כלכלי.
לדברי דאל, אנשים היו עייפים ומיואשים מכל הבעיות שלהם, והאומה הזדקקה למשהו חדש ומבדר.
בראיון למערכת העיתון "" הודה דאל כי כל שעשה הוא .
כתב העת טיים קבע כי הצעצוע הוא תוצאה של .
"סלעי המחמד" שנמכרו כחלק מהמהדורה המקורית בשנות ה-70 הם אבנים שנלקחו מחופי באחה קליפורניה שבמקסיקו.
צורת הסלעים היא כשל ביצה.
מראה הסלע משתנה מאריזה לאריזה ועשוי להגיע בצבע שחור, אפור או לבן.
רוחב הסלע הוא כשני אינצ'ים (5.1 סנטימטר) ומשקלו כרבע פאונד (0.11 קילוגרם).
כל סלע ארוז באריזת קרטון כתומה.
האריזה מאובזרת בידית אחיזה, בעיצוב המזכיר את אריזת ה-Happy Meal של רשת המזון המהיר מקדונלד'ס.
בדפנות האריזה מנוקבים ארבעה עשר נקבי אוורור, בדומה למנשא של חיות מחמד.
נקבי האוורור מסודרים משני צדי ידית האחיזה, שבעה נקבים בכל צד.
על חזית האריזה חקוק הכיתוב "This box contains one genuine pedigreed PET ROCK" (בעברית: "אריזה זו מכילה סלע מחמד גזעי עם תעודות יוחסין").
שם המוצר כתוב באותיות רישיות בגופן "Der Weiner Stentzel", המתאפיין באותיות עבות ובפסי חיתוך דקים המפצלים כל אות בתווך.
בשוליה העליונים של חזית האריזה מצורפת אזהרה: "יש לפתוח את האריזה בזהירות.
יש לעיין במדריך למשתמש לפני הוצאת הסלע מהאריזה".
בתוך האריזה מונח הסלע על מצע עשוי קש.
"סלע המחמד" הטביע חותם עמוק בתרבות הפופולרית, ובחלוף השנים זכה הצעצוע לאזכורים רבים בקולנוע, בטלוויזיה ובמשחקי וידאו:
בפרק "Arthur Rides the Bandwagon" מתוך העונה השלישית של סדרת האנימציה ארתור, חבריו של ארתור ריד לספסל הלימודים נסחפים אחר שיגעון חדש – בובות "Woogle".
לדאבונו של ארתור, מלאי הצעצועים אזל במהירות וכל ניסיונותיו לרכוש בובת Woogle משלו עלו בתוהו.
לבסוף, נאלץ ארתור לרכוש בובת Poogle, גרסת חיקוי מאיכות ירודה, ונעשה לבדיחה בקרב חבריו.
לאחר שסיפר על כך ארתור לסבתו ת'ורה, נזכרה היא באופנה החולפת של "סלעי המחמד" שהתרחשה 20 שנה קודם לכן, והעניקה לארתור את "סלע המחמד" שהיה שייך לאביו בילדותו.
בסדרת הטלוויזיה האמריקאית רחוב סומסום לדמות זואי (Zoe) יש "סלע מחמד" בשם רוקו (Rocco).
על אף שרוקו הוא חפץ דומם, זואי סבורה כי הוא יצור חי מן השורה.
עובדה זו אינה מוצאת חן בעיני דמותו של אלמו (Elmo), אשר מפקיד להזכיר לזואי כי "רוקו הוא בסך הכל סלע!".
להבדיל מאלמו, יתר הדמויות בסדרה משתפות פעולה עם העמדת הפנים של זואי.
בסרט הקומדיה המונפש "המיניונים: עלייתו של גרו" שיצא לאקרנים ב-2022, המיניון החדש והפטפטן אוטו (Otto) מוכר אבן הולדת יקרת ערך בתמורה ל"סלע מחמד".
לרגל שיווק הסרט, השיקה חברת Funko בובת פּוֹפּ של המיניון אוטו עם "סלע המחמד" שלו.
ב-2022, במסגרת שיווק סרט המדע הבדיוני "הכול בכל מקום בבת אחת", השיקה חברת ההפקות A24 מהדורה מחודשת של "סלע המחמד".
המוצר מאזכר סצנה מתוך הסרט, ובה הגיבורה אוולין (מישל יאו) משתגרת ליקום מקביל ובו היא ובתה () מתקיימות בצורת סלעים בשיממון מדברי.
בדומה למהדורה המקורית משנות ה-70, גם במהדורה המחודשת ארוז הסלע בקופסת קרטון ומלווה במדריך למשתמש.
עם זאת, במהדורה המחודשת מצורף ל"סלע המחמד" זוג אישונים מפלסטיק ועל המארז טבוע משפט מתוך הסצנה בסרט: "Oh good.
המהלך השיווקי הזה הוא דוגמה לשיטת מכירות המכונה "קידום צולב".
במשחק הווידאו "Magic: The Gathering Arena" (גרסה דיגיטלית למשחק איסוף הקלפים המסורתי "Magic: The Gathering") יכול השחקן לרכוש קלף משחק של "סלע המחמד" ושמו "דוויין".
השם הוא אזכור לשחקן ולמתאבק האמריקאי דוויין ג'ונסון, הידוע גם בשם הבמה "דה רוק" – "הסלע" באנגלית.
ב-14 ביולי 2022 השיקה חברת המשחקים Sabec Limited משחק "סלע מחמד" לקונסולת הנינטנדו סוויץ'.
במשחק מטפח השחקן "סלע מחמד" משלו ודואג לכל צרכיו מסביב לשעון.
Philosophia הוא רבעון לפילוסופיה בשפה האנגלית היוצא לאור בהוצאת שפרינגר.
כתב העת נוסד על ידי אסא כשר ואלכס בלום בשנת 1971. השניים שימשו כעורכיו עד לשנת 1975 ומאז עד 2022 נערך על ידי כשר לבדו.
עד לשנת 2022 הוא נקרא "הרבעון הפילוסופי של ישראל", אך בשנת 2022 הוחלף כשר כעורך ושם כתב העת שונה ל"כתב עת גלובלי לפילוסופיה".
שינוי זה התבצע לאחר פרסום מאמרים בעלי תוכן אנטישמי בתקופת כהונתו של כשר כעורך, שערורייה שהביאה גם להתפטרות של עורכי משנה של כתב העת.
מאז 2022 עורך את כתב העת פרופ' מיטשל גרין מאוניברסיטת קונטיקט.
בכתב העת התפרסמו מאמרים בתחומי המשנה השונים של הפילוסופיה וההיסטוריה של הפילוסופיה, ועל נושאים המשיקים גם לתחומי ידע אחרים כגון גזענות, טרור, רגש, איידס, ענישה, מוסר ועוד.
כתב העת משמש אכסניה למאמרים פרי עטם של חוקרים ישראלים לצד חוקרים זרים בעלי שם.
בין היתר התפרסמו בכתב העת מאמרים מאת הכלכלן זוכה פרס נובל קנת' ארו, הפילוסופים הבריטים אלפרד ג'ולס אייר, פיטר גיץ', פיטר סטרוסון וגילברט רייל, הפילוסוף האמריקאי וילארד ואן אורמאן קוויין, הפילוסוף ההולנדי-אמריקאי באס ואן פראסן, הפילוסוף האוסטרלי פיטר סינגר, הפילוסוף הפיני יאקו הינטיקה, ההיסטוריון האמריקאי ריצ'רד פופקין ורבים אחרים.
מלבד כשר, עם חברי המערכת נמנו:
משה (מקס) ימר (אוניברסיטת בר-אילן)
אריאל רובינשטיין (אוניברסיטת תל אביב)
דב גבאי (קינגס קולג' לונדון)
רוברט הופמן (אוניברסיטת העיר ניו יורק)
שלום לפין (קינגס קולג' לונדון)
סול קריפקי (אוניברסיטת העיר ניו יורק)
ויליאם רודיק (אוניברסיטת ניו יורק)
ג'ורג' שלזינגר (אוניברסיטת קרוליינה הצפונית בצ'אפל היל)
Philodendron crassinervium הוא מין צמח נוי, מסוג פילודנדרון, ממשפחת הלופיים שמוצאו ממזרח ברזיל.
לפילודנדרון זה מעין עורק אמצעי בולט, ועלים לא רחבים (עד 10 סנטימטר), בצורת רומח, המסוגלים להגיע עד לאורך של מטר אחד.
לצמח שורשי אוויר בצבע אדום, ההופכים בהדרגה לחום כהה.
הצמח פורח בפרחים בעלי מתחל לבן שבתחתיתו הוא אדום.
האשבול (spadix) מגיע לאורך של 20-25 סנטימטר.
יש לזרוע את זרעי ה- Philodendron crassinervium בעומק של כ- 2 מילימטר בתוך תערובת אדמה ורקבובית, ובטמפרטורה של כ- 25 ° C.
הזרעים נובטים תוך 30-120 ימים.
Philodendron gigas הוא מין צמח, מסוג פילודנדרון, בעל עלי ענק קטיפתיים (הטרף מגיע עד ל-1.25 מטר), אנדמי לפנמה.
הוא מסוגל לטפס על עצים עד לגובה של 20 מטר.
הצמח פורח בעונת הגשמים של פנמה המתחילה בחודש יולי ונמשכת כארבעה חודשים.
הפרחים לבנים ונוטים לאדום בקצותם.
החלק הפנימי של המתחל מתחלף בין אדום כהה לסגול.
Philodendron acutatum הוא מין אפיפיט למחצה, מסוג פילודנדרון, בעל עלים גדולים ירוקים ופרחים עם מתחל צהוב, הנפוץ בצפון אמריקה הדרומית ויער האמזונאס (גויאנה, גויאנה הצרפתית, סורינאם, ונצואלה).
הצמח נכרך סביב גזעים של צמחים אחרים כטפיל אך הוא עושה זאת לשם תמיכה בלבד, ולא ניזון מהפונדקאי.
לצמח המתרבה בעזרת זרעים, פרחים זכריים ונקביים והוא מאביק את עצמו באמצעות חיפושיות.
פישטנק הוא אתר אינטרנט באמצעותו ניתן לדווח על אתרים החשודים בפישינג.
אתר פישטנק נוסד בשנת 2006 על ידי היזם דוד אולביץ' (David Ulevitch) במטרה למצוא דיווחים שונים אודות התקפות פישינג.
החברה מאפשרת להוריד את נתוני האתר או לגשת אליהם באמצעות ממשק תכנות יישומים ללא תשלום, כמו כן שימוש מסחרי הוא תחת רישיון מוגבל.
מסד הנתונים של פישטנג משמש שירותים רבים כגון: דפדפן האינטרנט אופרה, שירותי הדואר האלקטרוני של חברת Yahoo!, שירות האנטי וירוס ClamAV, חברת Mcafee ועוד.
פי אף סנס היא הפצה חינמית, קניינית מוגנת בזכויות יוצרים המכילה תוכנת הגנה מובנית ובנויה על מערכת הפעלה מסוג FreeBSD המבוססת על קוד פתוח ומיועדת לשימוש כנתב וחומת אש אפליקטיבית.
למרות שניתן לנהל את הגדרות ההפצה והאפליקציה דרך ממשק הפקודה, היא מיועדת לניהול באמצעות ממשק הווב האינטרנטי שם קיימים כל הכלים לניהול חומת האש.
פיתוח pfSense החל בשנת 2004 כחלק מפרויקט m0n0wall, ההפצה פותחה על ידי כריס ביוקלר (Chris Buechler) וסקוט אולריך (Scott Ullrich) ושמה נגזר מחומת האש PF.
כיום הפצה זו שייכת לחברת Electric Sheep Fencing, LLC והיא מותג השייך לחברה אשר מופץ בקוד פתוח תחת רישיון Apache 2.0.
חברת Netgate היא החברה היחידה לה מותר להשתמש בלוגו ובסימנים הרשומים של pfSense.
מעבד במהירות של 500 מגה הרץ.
512 מגה בייט זיכרון גישה אקראית (RAM).
"Philliecito" הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הזמרים הלטיניים ניו גרסיה ובריי, מתוך אלבום האולפן השני שלה, Nattividad.
השיר יצא לאור ב-4 במרץ 2021, על ידי חברות התקליטים סוני מיוזיק לטין ופינה רקורדס, כסינגל החמישי מתוך האלבום.
הסינגל שקדם ל-"Philliecito", היה "Ram Pam Pam", שיצא לאור ב-20 באפריל 2021 ביחד עם בקי ג'י.
השיר נכתב על ידי פלו לה מובי, בני בני, רפאל פינה, דדי יאנקי, נאטי נטשה, ניו גרסיה, אקסאונד ובריי והופק על ידי אקסאונד גם כן.
כאשר "Philliecito" יצא, נפתח באתר של סוני מיוזיק אנטרטיינמנט עמוד רשמי עבור השיר, בו אוגדו כל רשתות הסטרימינג שהוא הועלה אליהן.
הדבר נועד לעזור בקידום המסחרי של השיר ברחבי העולם.
הווידאו קליפ הרשמי של השיר הועלה לערוץ היוטיוב של נאטי נטשה ב-21 ביולי 2021, בשידור חי.
אזורתאריך יציאהפורמטחברת תקליטיםמקורכלל העולם21 ביולי 2021הזרמת מוזיקה • הורדה דיגיטליתסוני לטין • פינה
phpBB היא מערכת פורומים חופשית ובקוד פתוח, שבסיסה נכתב בשפת הקוד הפתוח PHP.
ניתן לפתוח באמצעות מערכת זו מספר פורומים הפועלים במקביל על אותו השרת.
כמו כן, המערכת מספקת למנהל הפורומים שליטה על המשתמשים הרשומים באתר הפורומים המוקם.
כמערכת קוד פתוח, מערכת זו ניתנת לשינוי בהתאם לצורכי המתפעל אותה.
בידי המתפעל ישנה האפשרות להתקין על מערכת זו תוספות ושינויים, לשנות את עיצובה ולהוריד מרשת האינטרנט תוספות לה בקוד פתוח.
תוספות אלה מכונות לרוב "מודים" ולצורך בנייתן דרוש ידע בתכנות בשפת php.
במקרים מסוימים יוצאים מודים אלה לרשת האינטרנט בקוד פתוח לטובת מפעילי המערכות שאינם בעלי ידע בתכנות.
לעיתים ניתן להוריד אף עיצובים חינמיים המיועדים למערכת זו.
עקב היותה של מערכת זו מופצת בקוד פתוח, ניתן לתרגמה באופן חופשי או להוריד גרסאות מתורגמות שלה במגוון שפות.
המערכת מאפשרת למשתמשיה הגבלת תוכן לצורך שיתוף פעולה בין המשתמשים.
phpBB החלה את דרכה על ידי ג'יימס אטקינסון כמערכת פורומים המזכירה את UBB לאתרו.
נתן קודינג וג'ון אלבה הצטרפו לצוות הפיתוח של phpBB לאחר שהמערכת נכנסה למאגר מערכות הקוד פתוח באתר sourceforge.
הגרסאות הראשונות שתורגמו לעברית תורגמו על ידי גיל אשר.
"Photograph" (בעברית: "תצלום") הוא שיר שבוצע על ידי הזמר-יוצר הבריטי אד שירן, מתוך אלבום האולפן השני שלו, × (2014).
שירן כתב את השיר עם חבר להקת סנואו פטרול, ג'וני מקדייד.
לאחר הקלטת מספר גרסאות עם מפיקים אחרים, שירן בסופו של דבר ביקש סיוע מג'ף באסקר; משיתוף הפעולה נוצרה גרסה אשר באסקר המשיך לשפרה במשך כמה חודשים.
לחן הבלדה נוסע בעיקר מגיטרה אקוסטית, פסנתר ותופים.
תוכן השיר עוסק במערכת יחסים ארוכת טווח בהשראת הניסיון של שירן עצמו של להיות רחוק מחברה שלו, כאשר היה בסיבוב הופעות.
השיר זכה לביקורות חיוביות מהמבקרים, אשר ציינו לטובה את המילים ואת השימוש של שירן בדימויים.
"Photograph" פורסם בתור הסינגל החמישי והאחרון מתוך האלבום.
השיר הגיע לחמשת המקומות הראשונים ביותר מ-5 מדינות.
בארצות הברית, נכנס השיר לעשירייה הפותחת של הבילבורד הוט 100 ובזאת הפך לסינגל השלישי שהגיע להישג זה מתוך האלבום.
בבריטניה, השיר הגיע למקום ה-15 והוסמך בתואר פלטינה עבור מכירות של 600,000 עותקים.
הסינגל אף הוסמך לפלטינה כפולה באוסטרליה, קנדה, ופלטינה אחת בניו זילנד ואיטליה.
הסינגל פורסם ב-11 במאי 2015 בעקבות הבכורה של הקליפ ב-9 במאי 2015. הווידאו מציג מונטאז' של צילומים ביתיים אמיתיים של שירן בהינקות, בילדות, ובגיל ההתבגרות, ונותן תובנות על חייו הפרטיים המוקדמים כגון הנטייה שלו לנגינה ואהבתו להרכבה בלגו.
הסרטון היה מועמד לפרס הווידאו קלים הטוב ביותר בפרסי בריטניה 2016. שירן ביצע את השיר במספר תוכניות טלוויזיה וכן כחלק מסיבוב ההופעות שלו, x Tour, שנמשך בין השנים 2014–2015.
ב-9 ביוני 2016, דווח כי שירן נתבע על ידי המלחינים מרטין הרינגטון ותומס לאונרד, כותבי הסינגל "Amazing" של מאט קארדי בסף 20 מיליון דולר על הפרת זכויות יוצרים.
התביעה אומרת: "לאור הדמיון הבולט בין הפזמון של "Amazing" ו-"Photograph", הנאשמים ידעו בעת כתיבה, פרסום, הקלטה, שחרור והפצה של תמונות, כי הם מפרים זכויות של יצירה מוזיקלית קיימת.
Phoenix הוא ערוץ טלוויזיה גרמני במימון ציבורי, המופעל על ידי ארגוני השידור הציבורי הגרמניים ARD ו-ZDF.
הערוץ משדר סרטי תעודה, חדשות, תוכניות אולפן ומסקר אירועים מיוחדים.
המשרד הראשי של הערוץ נמצא בעיר בון, בירת גרמניה המערבית לשעבר.
היוזמה ליצירת הערוץ הגיעה מ-ARD, אשר בשיתוף פעולה עם ה-ZDF ייצרה ערוץ טלוויזיה שכלל במקור דיונים פרלמנטריים אשר לצידם שודרו סרטי תעודה ותוכניות אירוח.
מטה הערוץ היה במקור במשרדי ARD שבקלן, אשר עברו בשנת 2000 לאולפנים לשעבר של ZDF בבון.
בשנת 2007, עמד תקציב הערוץ על 35 מיליון אירו, שהגיעו מתשלום אגרת הטלוויזיה.
בחודש אוגוסט 2006 הגיע הערוץ מבחינת נתח הקהל שלו, ל-1%.
עם כמעט 4.5 מיליון צופים מדי יום, הערוץ התחרה בערוצי חדשות כמו n-tv ו-N24 מבחינת נתח הקהל.
החל מ-2007 משודר הערוץ בפורמט מסך רחב 16:9.
תוכנית הדגל של הערוץ היא "Der Tag" ("היום") אשר משודרת משעה 23:00 עד חצות.
במהלך התוכנית משודרים דיווחים נרחבים וראיונות.
התוכנית "Vor Ort" ("על הסצנה") כוללת סיקור בשידור חי של אירועים פוליטיים, הרצאות פומביות מאנשים חשובים, כנסים עיתונאיים והרכב הבונדסטאג.
תוכניות יומיות שונות משודרות ודנות באירועים עכשוויים ומופיעים בהן מומחים ופוליטיקאים.
תוכנית אחרת שמשודרת היא "פגוש את העיתונות" אשר משודרת ביום ראשון בשעה 12:00 בצהריים, ועוסקים בה באירועים בינלאומיים.
הסדרות "ויכוחים היסטוריים" ו"אירועים היסטוריים" עם העיתונאי הלמוט אילרט בוחנות נושאים חשובים הקשורים להתפתחות הרפובליקה הפדרלית של גרמניה.
הערוץ דומה מבחינת תוכן לערוץ האמריקאי C-SPAN ולערוץ הבריטי BBC Parliament, העוסקים בענייני הממשלה והפוליטיקה הלאומית.
שידורים של תוכניות מסוימות באינטרנט
Phoenix (מעוצב: PHOENIX, בעברית: עוף חול) הוא אלבום האולפן השני של הזמרת-יוצרת הבריטית ריטה אורה.
האלבום יצא לאור ב-23 בנובמבר 2018, על ידי חברת התקליטים אטלנטיק UK.
גרסת הדלוקס של האלבום מכילה בתוכה ארבעה שירים נוספים.
האלבום הופק על ידי אלסו, סר נולן, פין קין, פרד אגיין, אביצ'י, קשמיר קאט, בני בלנקו, סטיב מאק, עלי פיאמי, פטר קארלסון, ג'וני קאפר, אנדרו וואט וכולי.
האלבום הוקלט בין שנת 2016 לשנת 2018, ותאריך צאתו נדחה כמה פעמים בעקבות סיבות שונות.
בנוסף לכך, יצא האלבום על גבי תקליטור ותקליט ובפורמט של הורדה דיגיטלית.
"Your Song" - השיר יצא לאור ב-26 במאי 2017, כסינגל הראשון והפותח מתוך האלבום.
השיר זכה להצלחה רבה כאשר הגיע אל המקום ה-7 במצעד הסינגלים הבריטי, וה-1 במצעד שירי הדאנס קלאב.
בבריטניה זכה השיר למעמד פלטינה על סך מכירות של 600 אלף עותקים.
בגרמניה זכה באותו התואר גם כן, על סך מכירות של 400 אלף עותקים.
השיר אף נכנס לכמה מצעדי סוף שנה.
"Anywhere" - השיר יצא לאור ב-20 באוקטובר 2017, כסינגל השני מתוך האלבום.
בדומה לסינגל הקודם, זכה השיר להצלחה חסרת תקדים כאשר הגיע אל המקום ה-2 במצעד הסינגלים הבריטי, וה-1 במדיה פורסט.
בבריטניה זכה למעמד פלטינה גם כן, וכך גם בשווייץ, הולנד, ואוסטרליה.
הוידאו קליפ של השיר זכה להצלחה חסרת תקדים כאשר צבר למעלה מ-240 מיליון צפיות.
"Girls" - השיר יצא לאור ב-11 במאי 2018, כסינגל השלישי מתוך האלבום.
השיר הוא שיתוף פעולה המשלב בתוכו את קארדי בי, ביבי רקסה וצ'רלי אקס סי אקס.
בשונה משני הסינגלים הקודמים, שיר זה זכה להצלחה פחותה, אך הגיע בשיאו אל המקום ה-22 במצעד הסינגלים הבריטי, וה-1 במצעד שבוולוניה.
בבריטניה זכה השיר למעמד כסף על סך מכירות של 200 אלף עותקים.
"Let You Love Me" - השיר יצא לאור ב-21 בספטמבר 2018, כסינגל הרביעי מתוך האלבום.
השיר הפך ללהיט כאשר הצליח לכבוש את פסגת המצעד של ולוניה, הגיע אל המקום ה-2 בסקוטלנד, ואל המקום ה-5 במצעד הסינגלים הבריטי.
בבריטניה זכה השיר למעמד כסף גם כן.
"Only Want You" - השיר יצא לאור ב-1 במרץ 2019, כסינגל החמישי והאחרון מתוך האלבום.
"Lonely Together" - יצא לאור ב-10 באוגוסט 2017, כסינגל השני והאחרון מתוך המיני-אלבום הרביעי של אביצ'י, .
לאחר התאבדותו של אביצ'י ב-20 באפריל 2018, חזר השיר אל כמה מצעדים שבועיים, ובשיאו הגיע אל המקום ה-1 במצעד שבסקוטלנד, ובמצעד שירי הדאנס של בריטניה.
את תואר הפלטינה קיבל השיר בבריטניה, קנדה, ואיטליה.
"For You" - יצא לאור ב-5 בינואר 2018, כסינגל הראשון והפותח של פסקול הסרט, "חמישים גוונים של שחרור".
השיר יצא בשיתוף עם ליאם פיין, והפך ללהיט בינלאומי כאשר כבש את פסגות המצעדים שבקרואטיה, צ'כיה, גרמניה, לטביה, ולבנון.
את מעמד הפלטינה קיבל השיר באוסטרליה, ואת מעמד הזהב קיבל באוסטריה, בלגיה, קנדה, צרפת, גרמניה, איטליה, פורטוגל, שוודיה, ובריטניה.
על מנת לקדם את האלבום, אורה יצאה לסיבוב ההופעות הרביעי שלה, "Phoenix World Tour".
סיבוב ההופעות החל ב-1 במרץ 2019, במלבורן, אוסטרליה ויסתיים ב-5 באפריל 2020, בבוגוטה, קולומביה.
בסך הכל המופע יכיל כ-54 מופעים.
9 הופעות יתקיימו באסיה, 35 באירופה, בצפון אמריקה ו-דרום אמריקה וגם באוקיאניה.
מקוםתאריםמכירותבריטניה (BPI)פלטינה300,000הולנד (NVPI)זהב20,000טאיוואן (RIT)זהב5,000פולין (ZPAV)פלטינה20,000קנדה (Music Canada)זהב40,000
מדינהתאריך יציאהפורמטחברת תקליטיםגרסהמקורעולם23 בנובמבר 2018תקליטור • הורדה דיגיטליתאטלנטיק UK • האחים וורנררגילה • דלוקס8 בפברואר 2019תקליטאיסט ווסט • האחים וורנרדלוקס
Phoenix World Tour הוא סיבוב ההופעות הרביעי של הזמרת-יוצרת הבריטית, ריטה אורה.
סיבוב ההופעות החל באוקיאניה ועתיד להסתיים באירופה.
הופעת הפתיחה התקיימה ב-1 במרץ 2019, באוסטרליה שבמלבורן.
סיבוב הופעות זה נועד לקדם את אלבום האולפן השני שלה, Phoenix.
Pho הוא מיני-אלבום הבכורה של הזמרת-יוצרת האמריקאית ארי לנוקס.
האלבום יצא לאור ב-21 באוקטובר 2016, על ידי חברות התקליטים דרימוויל רקורדס ואינטרסקופ רקורדס.
האלבום הופק בפועל על ידי ג'יי קול.
בין המפיקים המוזיקליים באלבום הם פלי, הוליווד ג'יי.בי.
ציון Phred (פרד) להערכת איכות הוא מדד איכותי לזיהוי הבסיסים (נוקליאוטידים) שמוצגים כפלט בתהליך ריצוף DNA.
ציון זה פותח במקור עבור תוכנת המחשב ששימשה לריצוף ה-DNA במסגרת פרויקט גנום האדם.
ציון פרד ניתן לכל נוקליאוטיד בפני עצמו, בהתאם לקריאתו ולזיהויו במהלך ריצוף ה-DNA.
פורמט ה-FASTQ (פורמט נפוץ להצגת רצפי DNA) מקודד את ציון פרד כתווי ASCII ומציג אותם לצד הרצפים שהתקבלו.
ציוני פרד מהווים מדד מקובל בעולם הריצוף לאפיון איכות רצפי ה-DNA, ומאפשרים להשוות את טיב התוצרים המתקבלים משיטות ריצוף שונות.
אחד מהשימושים החשובים ביותר בציוני פרד הם קביעה אוטומטית ואיכותית של רצפי קונצנזוס, באופן מדויק.
ציון פרד Q קשור קשר לוגריתמי להסתברות לטעות בזיהוי הנוקליאוטיד, P.
הנוסחה לחישוב Q או P:
את הרעיון לייצג איכות של ריצוף על ידי ציונים ניתן לייחס לקבצי ה-SCF שנוצרו על ידי Staden's grpup בשנת 1992. בשנת 1995, Staden's grpup הציגו שיטה לשיפור הנכונות של רצפי הקונצנזוס שפוענחו בפרויקט הגנום האנושי.
עם זאת, הניסיונות הראשונים לכך זכו להצלחה חלקית בלבד.
התכנית הראשונה לפיתוח ציוני איכות מדויקים ומבוססים הייתה תוכנית Phred, שהצליחה לחשב ציוני איכות מדויקים יותר בזכות הקישור הלוגריתמי להסתברות לטעות.
ציון פרד אומץ על ידי כל המרכזים שעסקו בריצוף הגנום האנושי, כמו גם מעבדות רבות אחרות.
הרוב המכריע של רצפי ה-DNA שהופקו במהלך הפרויקט עובדו באמצעות המדד של ציון פרד.
לאחר שציוני פרד הפכו לסטנדרט הנדרש בריצוף DNA, יצרנים שונים של מכשירי ריצוף (כולל Li-Cor ו-ABI) פיתחו מדדי איכות דומים עבור התוכנות שלהם.
כדי לקבוע את ציוני האיכות, פרד מחשב תחילה מספר פרמטרים הקשורים ל"פיק" בקריאת כל בסיס - הן מבחינת צורת הפיק והן מבחינת הרזולוציה שלו.
לאחר מכן, פרד משתמש בפרמטרים הללו כדי להתאים להם את ציון האיכות, תוך שימוש בטבלאות בדיקה גדולות.
הטבלאות הללו נוצרו על ידי רצפים ידועים שהותאם להן ציון פרד, כאשר טבלאות שונות מושמשות עבור שיטות ריצוף שונות.
המכונות הראשונות עבורן פותח ציון פרד היו מסוג "slab gel" (למשל, מכונת ABI373).
במקור, התוצאות שנתן פרד היו מדויקות יותר מאלה שהתקבלו על ידי התוכנה שהוטמעה במכונה, ולכן השימוש בהן היה רב.
בהמשך, יצרני מכשירים כמו ABI עמלו על פיתוח תוכנות דומות, שסיפקו ציוני איכות מדויקים יותר על ידי התאמה מרבית למכונות עצמן, כך שהצורך בשימוש בציוני פרד פחת.
ציוני Phred משמשים להערכת איכות הרצף, זיהוי והסרה של רצף באיכות נמוכה (end clipping), וקביעת רצפי קונצנזוס מדויקים.
במקור, ציוני האיכות של Phred שימשו בעיקר את תוכנת Phrap להרכבת הרצפים.
התוכנה שימשה את החוקרים בכמה מפרויקטי הריצוף הגדולים ביותר (ביניהם, פרויקט ריצוף הגנום האנושי) וכיום היא אחת מהתוכנות הנפוצות להרכבת רצפי DNA בתעשיית הביוטכנולוגיה.
Phrap משתמשת בציוני איכות Phred כדי לקבוע רצפי קונצנזוס מדויקים ביותר, וכדי לאמוד את איכות רצפי הקונצנזוס.
בנוסף, התוכנה מבצעת שימוש בציוני פרד כדי להעריך את חוסר התאמה בין רצפים חופפים, במטרה לקבוע האם מדובר בשגיאה בקריאה או שחל שינוי בין הרצפים.
במסגרת פרויקט הגנום האנושי, השימוש החשוב ביותר בציוני האיכות של Phred היה לקביעת אוטומטית של רצפי קונצנזוס.
לפני כן, המדענים נאלצו לבצע קביעה ידנית של איכות הרצף ועריכה ידנית של כל שגיאה.
השימוש בתוכנת Phrap גרם לכך שהיה ניתן באופן אוטומטי לקבוע את רצף הקונצנזוס האיכותי ביותר - דבר שהוביל, ברוב המקרים, לביטול הצורך בעריכה ידנית.
על כן, שיעור השגיאות המשוער ברצפים שחושבו באופן אוטומטי על ידי Phred ו- Phrap, היה ברובו ממוך משמעותית משיעור השגיאות של הרצפים שערכו באופן ידני.
ציוני האיכות נשמרים בדרך כלל יחד עם רצף הנוקליאוטידים בפורמט FASTQ המקובל.
הם מהווים כמחצית משטח הדיסק הנדרש בפורמט FASTQ (לפני דחיסה), ולכן דחיסת ערכי האיכות יכולה להפחית משמעותית את גודל האחסון הדרוש, ובכך להאיץ את האנליזה ואת העברת נתוני הרצף.
בספרות ניתן למצוא גם שיטות המבצעות דחיסה ללא איבוד נתונים, וגם שיטות דחיסה בהן יש איבוד נתונים מסוים.
לדוגמה, האלגוריתם QualComp מבצע דחיסה עם אחוז איבוד בהתאם להגדרת המשתמש;
הוא מקצה את מספר הביטים מראש כדי למזער את ה- MSE (שגיאת ריבוע ממוצעת) בין ערכי האיכות המקוריים (הלא דחוסים) לבין המשוחזרים (לאחר דחיסה).
ישנם אלגוריתמים אחרים לדחיסת ערכי איכות שאינם כוללים אובדן נתונים, כמו SCALCE Fastqz, QZV, MPEG-G ו-AQUa.
לדוגמה, SCALCE משתמש בהקטנת גודל האלף-בית, וזאת על סמך ההבנה כי ערכי איכות "שכנים" בערכם, ניתן לייצג גם בטווח אותיות קטן יותר.
Phoenix הוא אלבום הבכורה של הזמרת-יוצרת הקנדית שרלוט קארדין.
האלבום יצא לאור ב-23 באפריל 2021, על ידי חברת התקליטים Cult Nation Records.
קארדין צפויה להופיע במופע הנקרא "The Phoenix Experience", ב-30 באפריל.
מדינהתאריך יציאהפורמטחברת תקליטיםמקורעולם23 באפריל 2021תקליטור • תקליט • הורדה דיגיטלית • סטרימינגCult Nation Records
Pidgin היא תוכנת מסרים מיידיים שזמינה עבור מערכות הפעלה רבות.
Pidgin תומכת במספר מרובה של חשבונות מקבילים עבור מספר רב של רשתות ופרוטוקולים של מסרים מיידיים שונים.
בתחילת דרכה, התוכנה הייתה ידועה כ-GAIM או כ-gAIM, שם המציין שזהו תחליף לתוכנת ה-AIM עבור סביבת GNOME.
המונחים "AIM" ו-"Instant Messenger" שמורים לחברת AOL Time Warner ולכן Gaim לא הייתה רשאית להשתמש בהם.
לאחר פרשה ארוכה של איומי תביעה מצד עורכי הדין של AOL, הפרויקט שינה את שמו ל־Pidgin (פידג'ין), שהיא מילה אשר משמעה היא ערבוב של מספר שפות אנוש.
Pidgin היא תוכנה חופשית הזמינה תחת רישיון GPL.
התוכנה נכתבה במקור על ידי מארק ספנסר עבור מערכות הפעלה דמויות יוניקס, אך כיום היא זמינה גם ל־Windows, לינוקס, FreeBSD, MacOS, SkyOS, ו-Qtopia.
Google Talk, גרסת IM בלבד (על ידי שימוש בפרוטוקול Jabber)
השיחות מתבצעות בחלונות ו/או בכרטיסיות
ניתן להתחבר למספר חשבונות בלתי מוגבל בעת ובעונה אחת
שקיפות של החלונות (על ידי Plugin)
תמיכה בהצפנת השיחות ב־PGP וב־RSA
קיימת הרחבה בשם PhoneGaim המאפשר לנהל שיחות קוליות על ידי VoIP
Pictures at an Exhibition הוא אלבום רוק מתקדם של הלהקה אמרסון, לייק ופאלמר.
זהו האלבום השלישי של הלהקה.
העטיפה עוצבה על ידי ויליאם ניל, אותו צייר שעיצב את העטיפה של Tarkus, האלבום הקודם של הלהקה.
האלבום הוא תיעוד של הופעה חיה ב־Newcastle City Hall משנת 1971. בהופעה הם הציגו את ביצועם ליצירתו של מודסט מוסורגסקי: "תמונות בתערוכה", יצירה הבנויה לפסנתר.
אמרסון עיבד אותה כך שתתאים לשלושה נגנים, ולייק הוסיף מילים לכמה מן הקטעים של היצירה.
בהופעה הלהקה הציגה ביצוע שלהם ליצירה מפצח האגוזים של צ'ייקובסקי.
קית' אמרסון - פסנתר, אורגן האמונד, סינתיסייזר מוג
גרג לייק - שירה, גיטרה בס, גיטרה
Pictured Within הוא אלבומו של המוזיקאי ג'ון לורד.
האלבום שיצא 16 שנה לאחר אלבומו האחרון של לורד, Before I Forget, היה לייחודי מבין אלבומיו ובו הוא שילב בין מוזיקת פופ רך עם מוזיקה קלאסית, יצירה שלימה וקונספטואלית עליה עמל במשך כ-15 שנה.
האלבום הוקלט כולו בצרמט שבמרומי האלפים השווייצרים, מהלך שמצא את ביטויו באווירה השולטת באלבום.
המוזיקה השקטה שנוגנה על ידי אנסמבל שהורכב מכלים אקוסטיים, מלווה בחלקה בשירה על ידי זמרים אורחים כדוגמת מילר אנדרסון וסם בראון כמו גם החלילן תייס ון ליר.
אלבום זה מהווה את ראשיתה של סדרת אלבומים שהחל להוציא לורד לאחר פרישתו מלהקת דיפ פרפל, בהם התמקד ביצירות תזמורתיות.
היצירה מחולקת לארבעה חלקים, כשכל חלק בעצמו מחולק לשלושה קטעים משניים.
עם יציאת האלבום ערך לורד מסע הופעות קצר בגרמניה שבמסגרתו נוגן האלבום בשלמותו.
Piece of Mind הוא אלבום האולפן הרביעי של להקת ההבי מטאל האנגלית איירון מיידן.
באלבום זה, נפרדו חברי הלהקה מהמתופף קלייב בור, אותו החליף ניקו מק'בריין.
אלבום זה הפך את איירון מיידן לאחת מלהקות הרוק הכבד המפורסמות בעולם.
האלבום מכיל מלודיות נעימות, שיצרו את האלבום הקליט ביותר של הלהקה עד עתה, ומאידך, הוא מכיל קטעי רוק כבד איכותיים.
השם הראשון שנבחר לאלבום היה Food For Thought (אוכל למחשבה), שנזנח עקב חוסר קליטות, ובמקומו נבחר השם הנוכחי, אשר מהווה משחק מילים: הביטוי Peace of Mind באנגלית – משמעו "שקט נפשי", אלא שכאשר במקום Peace ("שלום") כותבים Piece ("חתיכה"), אז הרי שפירוש השם הוא "חתיכת מוח".
השירים באלבום, לראשונה, נכתבו גם על ידי חברי להקה אחרים מסטיב האריס, ומספרים על העניין של הלהקה בספרים ובסרטים.
לדוגמה, To Tame A land מבוסס על הנובלה מאת פרנק הרברט, חולית.
השפעות נוספות הן Where Eagles Dare, המבוסס על סרט ונובלה מאת אליסטר מקלין, המיתולוגיה היוונית שבאה לידי ביטוי בשיר The Flight of Icarus, ואגדת הסמוראי מיאמוטו מוסאשי בשיר Sun And Steel.
אליסטר קרולי השפיע על השיר Revelations שנכתב על ידי דיקינסון.
בשיר משולבים קטעים מחזון יוחנן ופיוט שכתב ג.
יחד עם האלבום נוצרו גם כמה מאיורים המפורסמים והטובים של הלהקה למפלצת שליוותה את אלבומיה "אדי", ובהם גם תמונתו בתור החייל בשיר The Trooper.
דייב מארי – גיטרה חשמלית
אדריאן סמית' – גיטרה חשמלית
סטיב האריס – גיטרה בס
פיקצ'ר פוסט היה שבועון בריטי מצולם, שיצא לאור בשנים 1938–1957. מחלוצי העיתונאות המצולמת.
השבועון יצא לראשונה בבריטניה ב-1 באוקטובר 1938. ייחודו היה בכך שהתבסס על עיתונאות מצולמת, הבנויה על כתבות שטח (רפורטאז'ות) מלוות בצילומים אותנטיים ממקומות האירוע, דוגמת ה"מגזין לייף" בארצות הברית שהחל להופיע שנתיים לפניו, בשנת 1936, וכדוגמת השבועונים "העולם הזה" ו"דבר השבוע" בארץ ישראל.
הופעת השבועון הייתה בתקופה רבת האירועים שלפני פרוץ מלחמת העולם השנייה, סיפוח אוסטריה (האנשלוס), ועידת מינכן, שלבי הסיום של מלחמת האזרחים בספרד, המרד הערבי הגדול בארץ ישראל וכניסת הנאצים לצ'כוסלובקיה.
מיד עם הופעתו זכה השבועון לתפוצת שיא בבריטניה ולאחר מספר חודשים הוא נמכר ב-1,350,000 עותקים בשבוע.
מייסד השבועון היה אדוארד הוטון, אוהד המפלגה השמרנית הבריטית.
החל משנת 1940 ערך את השבועון טום הופקינסון, שהיה בעל דעות סוציאליסטיות.
הצירוף של שני האישים הביא לגישה מאוזנת בסיקורי השבועון.
השבועון נחשב כמבטא את קול המצפון הבריטי וכאחד מסמליה של אנגליה.
סבורים כי בתפוצתו, מעבר למספר העותקים שנמכרו, נתגלגלו חוברות השבועון לידי מחצית האוכלוסייה הבוגרת בבריטניה.
לפני מלחמת העולם השנייה ניהל השבועון מערכה נגד רדיפת היהודים בגרמניה הנאצית.
כתבה בנושא זה שהופיעה בשבועון בנובמבר 1938 נשאה את הכותרת "חזרה לימי הביניים".
לשיא תפוצתו הגיע השבועון בימי מלחמת העולם השנייה, כשסיקר את אירועי המערכה בחזיתות השונות.
עם תום המלחמה הגיעו הבדלי הדעות בין הוטון להופקינסון לידי מחלוקת גלויה והוטון כתב להופקינסון באוגוסט 1945: "אינני יכול להתיר לעורכי השבועון שלי לנהל תעמולה קומוניסטית".
ב-1950 יצא הופקינסון בלווית שני כתבים לסקר את מלחמת קוריאה, וכאשר אחד הכתבים פרסם כתבה בה ביקר את הדרך שבה קוריאה הדרומית מתייחסת לאסירים פוליטיים, פיטר יוטון את הופקינסון.
במהלך שנות ה-50 הלכה תפוצת השבועון וירדה, הן משום ששיא תפוצתו, שהיה בימי מלחמת העולם השנייה, פחת והלך עם תום הלחימה, והן משום שהטלוויזיה הלכה וכבשה את מקומה של העיתונאות המצולמת.
בשנת 1957, כשתפוצתו ירדה ל-600,000 עותקים, השבועון נסגר.
חוברות השבועון נחשבות כיום כפריט אספנות.
Physical Graffiti הוא האלבום השישי של להקת הרוק לד זפלין שיצא לאור בשנת 1975, וזהו גם האלבום הכפול היחיד שהוציאה הלהקה במהלך הקריירה שלה.
העבודה על Physical Graffiti התקיימה מינואר עד פברואר של שנת 1974 בהידליי גראנג'.
מספר מהשירים באלבום הוקלטו במהלך העבודה על אלבומים קודמים של הלהקה.
הקטע האינסטרומנטלי Bron-Yr-Aur הוקלט ביולי 1970 באולפני- Island שבלונדון בשביל האלבום Led Zeppelin III.
השירים The Rover ו- Black Country Woman הוקלטו באותו סשן עם השיר D'yer Mak'er, כשהם משתמשים באולפן הנייד של הרולינג סטונז במאי 1972. השיר Houses Of The Holy הוקלט גם הוא באותה תקופה אך באולפני Olympic.
האלבום Houses of the Holy נקרא על שם אותו השיר, על אף ההחלטה לא להוסיף אותו לתוכו.
שמונת השירים הנותרים הוקלטו כולם באותו רצף בשביל האלבום בתחילת 1974. העריכה הסופית בוצעה באוקטובר של אותה שנה בידי קית' הארווד, כשהתוצאה היא אלבום בעל אווירה אחת כוללת.
אחת מהגדולות שבאלבום היא האופן בו כל שיר בודד מותאם בדיוק במקומו בתוך האלבום ואיך שכל שיר מתמשך מזה שבא לפניו ואל זה שבא אחריו, מה שמפתיע לאור העובדה שהשירים הוקלטו בתקופות שונות ובאולפנים שונים לאורך ארבע שנים.
האלבום הוא הראשון שהלהקה הוציאה לאור תחת התווית של חברת ההפקות שלה - Swan Song Records.
האלבום נחשב לאחד הפופולריים ביותר של הלהקה, כשבארצות הברית לבד הוא נמכר ב-16 מיליון עותקים.
השירים באלבום סודרו בסדר כזה בו כל שיר מהווה אקספוזיציה לשיר הבא אחריו.
תרומתו של ג'ימי פייג' לאלבום חשובה ביותר, כשנגינת הגיטרה שלו היא הבולטת ביותר כמעט בכל השירים.
כל חברי הלהקה הציגו את עצמם במיטב היכולות המוזיקליות שלהם, והאלבום מכיל מגוון רב של השפעות וסגנונות מוזיקליים.
האלבום נחשב לאחד מאלבומי ההבי מטאל הגדולים ביותר עם מספר רב של שירים בולטים.
אריזת האלבום המקורי בפורמט התקליט כללה פתחים בחלונות של המבנה המצולם על עטיפת האלבום, כשבחלונות על האריזות הפנימיות של התקליט הוצבו תמונות של חפצים ואנשים שונים שהופיעו דרך הפתחים על האריזה החיצונית, ביניהן תמונות של חברי הלהקה בבגדי נשים.
שני המבנים שצולמו בשביל עטיפת האלבום נמצאים ברחוב "Mark's Place", 96 ו- 98 בניו יורק.
האלבום הגיע למקום הראשון במצעדים של הבילבורד.
בשנת 1998 קוראי המגזין הבריטי "Q" מיקמו את האלבום במקום ה-32 ברשימת "האלבומים הבריטים הגדולים ביותר" ובשנת 2001 המגזין מיקם אותו בתור אחד מבין חמישים אלבומי הרוק הכבדים ביותר.
בשנת 2003 רשת VH1 מיקמה את האלבום בתור האלבום ה-71 מבין הגדולים ביותר.
באותה שנה מגזין הרולינג סטון מיקם את האלבום במקום ה-70 ברשימת "500 האלבומים הגדולים בכל הזמנים".
בשנת 2020 מגזין הרולינג סטון דירג את האלבום מחדש במקום ה-256 ברשימת 500 האלבומים הטובים ביותר בכל הזמנים המחודשת.
-*בחלק מגרסאות הקסטות לאלבום, Bron Yr Aur ממוקם ישר אחרי השיר-Kashmir, ככל הנראה כדי ששני הצדדים בקסטה יהיו כמה שיותר שווים באורכם.
-** השיר הוקדש ל"גב' ויילנס, אמו של ריצ'י ואלנס".
ג'ימי פייג'- גיטרה חשמלית, גיטרה אקוסטית, מנדולינה ומפיק.
ג'ון פול ג'ונס- גיטרה בס, קלידים ומנדולינה.
Physical Review (או בקיצור: ) הוא שמם של סדרת כתבי עת מדעיים בנושאי פיזיקה היוצאים לאור על ידי החברה האמריקאית לפיזיקה - American Physical Society (APS).
סדרת כתבי העת היא בין הוותיקות והחשובות בתחום הפיזיקה, ומאמרים רבים וחשובים פורסמו בה.
כך לדוגמה, מאמרים המדווחים על תגליות עליהם הוענק פרס נובל לפיזיקה ולכימיה לשנת 2007 פורסמו בכתבי עת אלו.
כתב העת Physical Review החל להתפרסם ביולי 1893. עד לשנת 1913 יצא כתב העת לאור על ידי אוניברסיטת קורנל ואז הועברה האחריות עליו לידי ה־APS.
הגליונות שיצאו לאור בתקופה 1893–1912 (תקופת קורנל) מכונים Physical Review Series I, בעוד שהגליונות שיצאו בתקופה מאוחרת יותר (1913–1969) מכונים Physical Review Series II.
בשנת 1970, בעקבות עליה בכמות המאמרים, פוצל כתב העת Physical Review לארבעה כתבי עת Physical Review A,B,C,D העוסקים כל אחד בתחום אחר בפיזיקה.
בשנים מאוחרות יותר נוספו כתבי עת נוספים בנושאים חדשים .
שני כתבי עת בסדרה ראויים לציון מיוחד:
Reviews of Modern Physics היוצא לאור החל משנת 1929, וכולל מאמרי סקירה רחבים (רבים מהם מוזמנים) הסוקרים תחומים שלמים בפיזיקה באופן העוזר לפיזיקאים להחשף ולהיכנס לתחומים חדשים.
Physical Review Letters היוצא לאור החל משנת 1958, והכולל מאמרים קצרים (עד 4 עמודים) המדווחים על מחקרים חשובים בעלי עניין רחב.
כתב עת זה נחשב ליוקרתי ביותר בתחום הפיזיקה.
למרות המקור האמריקאי של כתבי העת, מפורסמים בהם מאמרים של פיזיקאים מכל רחבי העולם.
כיום מפורסמים בסדרת כתבי העת כ-18,000 מאמרים בשנה, מהם כ-4,000 ב-Phys.
אחוז המאמרים המוגשים המאושרים לפרסום לאחר ביקורת עמיתים עומד על כ-40% ל-Phys.
כל המאמרים שפורסמו בכתבי העת ניתנים לקריאה ברשת האינטרנט (לרוב בתשלום) באתר כתב העת או ב-
שם מלא שם מקוצר פורסם בשנים נושאים Physical Review Series I Phys.
או PRL 1958–היום מאמרים מחקריים קצרים וחשובים בעלי עניין לכלל קהיליית הפיזיקה Physical Review A Phys.
A או PRA 1970–היום פיזיקה אטומית, מולקולרית ואופטיקה Physical Review B Phys.
B או PRB 1970–היום מצב מעובה ומדע חומרים Physical Review C Phys.
D או PRD 1970–היום פיזיקת חלקיקים, שדות, כבידה וקוסמולוגיה Physical Review E Phys.
E או PRE 1993–היום פיזיקה סטטיסטית, לא ליניארית ושל חומרים רכים (Soft Matter) Physical Review X Phys.
X או PRX 2011–היום נושאים אינטרדיספלינאריים Physical Review Focus Phys.
1929–היום סקירות (מאמרים הסוקרים תחומים שלמים להבדיל ממחקרים מקוריים)
Piece of Me (בעברית: חלק ממני) הוא הסינגל השני מתוך Blackout, אלבומה של זמרת הפופ האמריקאית בריטני ספירס.
השיר נכתב על ידי בריטני ספירס, כריסטיאן קרלסון, פונטוס וינברג וקלס אולנד.
הסינגל אמנם הושמע ברדיו החל מסוף שנת 2007 בצורה לא רשמית אך הצליח להתברג אל המקום ה-18 במצעד הבילבורד האמריקאי ולמקום 2 במצעד הפזמונים הבריטי, וכמו כן לעשרת הגדולים במצעדי מדינות אירופאיות שונות, וכל זאת, לפני יציאתו הרשמית בשלהיי שנת 2008.
השיר היווה נקודת מפנה משמעותית בקריירה של ספירס, לאחר המפולת שידעו חייה החל משנת 2006, ואף מסמל את חזרתה של ספירס אל דרך הישר ולפעילות שגרתית, בשל זכייתו בטקס הVMA של שנת 2008 בשלושה פרסים; "הקליפ הנשי הטוב ביותר", "קליפ הפופ של השנה", והפרס החשוב ביותר "קליפ השנה".
בזכות הזכייה בשלושת הפרסים בערב אחד, שבה ההתמקדות מחייה האישיים של ספירס אל הקריירה המשגשגת שלה.
השיר, אשר נכתב על ידי ספירס, כריסטיאן קרלסון, פונטוס וינברג וקלס אולנד מספר על חייה של ספירס לאור הזרקורים.
השיר עוסק באירועים כמו צילומי הפפראצי של ספירס ללא לבוש תחתון, בכך שבכל יום צצה דרמה נוספת בחייה, בכך שנהגה עם יד אחת על ההגה וביד השנייה החזיקה את תינוקה וגם בכך שצלמי הפפראצי מעצבנים אותה.
הפזמון של השיר אומר כי ספירס נתפסת כ"גברת החיים הטובים", שעל כל מעשה שלה נאמר "אלוהים אדירים", על מוכרי עיתוני הרכילות שצועקים מדי יום "Extra!
this just in" ועל הטענות בתחילת הקריירה כי היא סובלת מהפרעות אכילה.
לפני יציאת האלבום לאור, בביקורות מוקדמות לאלבום, נכתב כי השיר הוא השיר המועדף על ידי המבקרים.
מגזין "Entertainment Weekly" ומגזין ה"בילבורד" שיבחו את השיר, about.com כתב כי השיר מבריק ולכן המאזינים ירצו לשמוע אותו, ומגזין המוזיקה "רולינג סטון" הכניס את השיר למקום ה-15 ברשימת השירים הטובים ביותר לשנת 2007 וכתבו כי כל אחד חייב להאזין לשיר.
הקליפ לשיר צולם בין ה-27 ל-28 בנובמבר במועדון לילה בהוליווד והושקע בו סכום של כ-500,000$.
(אחד מהווידאו קליפים היקרים ביותר בכל הזמנים) זהו הקליפ היקר ביותר של ספירס מאז הקליפ לסינגל "Toxic" אשר הושקעו בו כמיליון דולרים.
הקליפ בוים על ידי ויין איזהם, אשר עבד עם ספירס גם בקליפ ל-"I'm Not a Girl, Not Yet a Woman".
הקליפ שודר בהופעת בכורה בתוכנית TRL ב-14 בדצמבר 2007.
הקליפ נפתח בספירס המתכוננת למסיבה עם חברותיה, וצלמי פפראצי מחכים מחוץ לביתה.
כשספירס יוצאת עם חברותיה, כולן לבושות בפאות בלונדיניות, על מנת להטעות את הצלמים.
(בין לבין מופעה ספירס על גבי שערי עיתונים) במסיבה מכירה ספירס בחור ומתחילה לרקוד עמו עד שהיא מגלה שהוא צלם פפראצי במסווה, ואז היא כותבת לו "sucker" (פראייר) על המצח עם שפתון.
לקראת סוף הקליפ ספירס וחברותיה נראות רוקדות בשירותי הנשים במועדון ספירס עם שיער אסוף ולהבזקים פזור.
לאחר בכן ניראות בדירתה צופות בחדשות המדווחות על האירוע וספירס מגחכת.
לקליפ יש שתי גרסאות: גרסת ארצות הברית וגרסה בינלאומית.
הגרסה הבינלאומית מכילה סצנות של בריטני עם פאה.
הווידאו קליפ זכה ל-119 מיליון צפיות באתר יוטיוב נכון לאפריל 2020.
פיאג'ט הוא מפעל שווייצרי לייצור שעונים ותכשיטים יוקרתיים אשר נוסד בשנת 1874 על ידי ג'ורג' פיאג'ט בכפר השווייצרי "גבעת הפיות" (La Côte aux Fées).
המפעל שייך לקבוצה השווייצרית ריצ'מונט אשר מתמחה בתעשיית מוצרי מותרות.
בשנת 1874, הקים ג'ורג' אדוארד פיאג'ט בית מלאכה בחווה המשפחתית, הנמצאת בכפר הקטן "גבעת הפיות" (La Côte aux Fées) בצידו השווייצרי של הרי היורה.
בתחילת דרכה של התעשייה, פיאג'ט יצרה שעוני כיס ומנגנוני שעונים ברמת דיוק רבה.
בזכות הזמנות מאת פירמות בעלות שם, התפרסם פיאג'ט מעבר לגבולות הקנטון שלו.
בשנת 1911, טימוטי פיאג'ט, בנו של ג'ורג' פיאג'ט החל לנהל את המפעל המשפחתי, ומאז, תעשיית המפעל מייצרת בעיקר שעוני יד.
רישום סימן מסחרי (1943–1955) ביוזמתם של ג'רלד וואלנטיין פיאג'ט, נכדיו של המייסד, הוגשה בקשה לרישום שם מסחרי בשנת 1943. מאז המפעל בכפר "גבעת הפיות" החל בייצור שעונים ותכשיטים פרי פיתוח עצמי.
בשנת 1945 הוקם מפעל ייצור חדש, אף הוא ב- "גבעת הפיות", אשר עיקר יעודו לפתח חידושים בתחום השענות ומנגנונים שטוחים במיוחד.
המנגנון השטוח במיוחד ותעשיית התכשיטים (1956 – 1963)
בשנת 1957, השיק המפעל את דגם ה-Calibre 9P המבוסס על מנגנון מכני שטוח במיוחד (2 מ"מ עובי), עם מתיחה ידנית.
בהמשך, בשנת 1960, השענים של פיאג'ט פיתחו את הדגם Calibre 12P, המבוסס על מנגנון אוטומטי השטוח בעולם, עם עובי של 2.3 מ"מ, אשר נרשם באופן רשמי בספר השיאים של גינס.
ברבות השנים גדל אוסף התכשיטים והשעונים של פיאג'ט.
בנוסף לשעונים דמויי מטבע כסף, שעוני טבעת, שעוני סיכת נוי או שעוני חפתים, פיאג'ט ייצר את מערכות תכשיטים הראשונות שלו.
בשנת 1957, הושק השעון לגבר דגם "אמפרדור", אשר הפך לדגם מוביל של הסמל המסחרי.
החברה פתחה מפעל נוסף בעיר ז'נבה המוקדש רק לייצור תכשיטים, ובהמשך בשנת 1959 נפתחה החנות הראשונה.
תעשיית התכשיטים זכתה להכרה בינלאומית הודות לסלבריטאים כגון ז'קלין קנדי, השחקנית ג'ינה לולובריג'ידה והבמאי אנדי וורהול.
בשנת 1964, פיאג'ט הציג את השעונים הראשונים המצוידים בלוח מאבן קשה: אבן התכלת lapis-lazuli, אבן הטורקיז, אבן השהם או גם "עין הנמר".
בהמשך, פיאג'ט הפיץ את "שעון השרוול" אשר הפך לסמל לתעשיית שעוני היוקרה.
בשנת 1976, דגם ה- Calibre 7P יצא לשוק, עם מנגנון קוורץ, והקטן ביותר בדורו.
שעון ה-"פיאג'ט פולו", בעל סגנון אוונגרדי, יוצר בשנת 1979, והפך להיות דגם הדגל של הפירמה.
להצלחה זכתה הקולקציה Dancer אשר הושקה בשנת 1986. תחת נשיאותו של איב פיאג'ט החל משנת 1980, חברת פיאג'ט ממשיכה לטפח את טעם היוצא דופן, והפירמה משליטה את הסטטוס שלה כ-"תכשיטן בשענות".
קבוצת מוצרי יוקרה "ונדום" (Vendôme) אשר הוסבה לחברת ריצ'מונט (Richemont), רכשה את המפעל פיאג'ט בשנת 1988.
בשנות ה-90, הופקו קולקציות חדשות: פוססיון, טנאגרה, ליימלייט ומיס פרוטוקול הכוללים צמידים הניתנים להחלפה.
בנוגע לשעונים, פיאג'ט יצאה עם הדגם אלטיפלנו (Altiplano) ובשנת 1999 המציאה מחדש את אחד הדגמים הקלסיים שלה – האמפרדור (Emperador).
פריטי שענות יוקרתית ומורכבת מקובצים בקולקציה מוכללת אחת – "עניבה שחורה" (Black Tie).
בשנת 2001, מפעל חדש של "שענות יוקרה פיאג'ט" נחנך בכפר פלאן-לז-אוהט" (Plan-les-Ouates) סמוך לשערי העיר ז'נבה.
המנגנונים ממשיכים להיות מיוצרים ב-"גבעת הפיות", המורשת ההיסטורית של המשפחה.
המבנה החדש מקבץ בתוכו מעל 40 בעלי מקצוע בשענות ובצורפות.
באותה שנה, פיאג'ט רעננה את דגם השעון "פולו" משנות ה-70 וכן השיקה את הקולקציה "השתקפויות הקסם" (Magic Reflections).
החברה מפיצה מספר דגמים של מנגנונים מכניים, ובשנת 2002 המפעל פיאג'ט השיק את המנגנון הראשון המבוסס על סחרור, Calibre 600P, שהוא דגם מבוסס סחרור השטוח ביותר בעולם עם 3.5 מ"מ עובי.
בשנת 2004 חגגה חברת פיאג'ט 130 שנים מאז היווסדה.
חברת פיאג'ט מעצבת, מפתחת ומייצרת בתוככי המפעל שלה את המנגנונים המכנים שלה.
המפעל קיים מאז שנת 1874, עם למעלה מ-40 מקצועות הפועלים יחדיו, החל מהעיצוב ועד המשלוח של שעון עם עיצוב מורכב או מערכת עדיים פרי תכשיטנות היוקרה.
חברת פיאג'ט נכללת ברשימת חלוצי מנגנוני השעונים השטוחים במיוחד, תוך שהיא מציגה את המנגנונים דגם 9P המכני ודגם 12P האוטומטי, כל אחד מוכר בשנת 1957 ובשנת 1960 בהתאמה כדגם השטוח ביותר בקטגוריה שלו.
בהמשך הם תרמו לפיתוחים המודרניים כגון דגמי ה-430P, ה-450P, וה- 438P עם עובי של 2.1 מ"מ בלבד.
שימוש בחידושים אחרונים הללו נעשה בדגמי ה-"אלטיפלנו".
תהליך פיתוח מנגנון הסחרור נמשך מעל ל-3 שנים.
אחד מתוצרי מחקר זה הוא הדגם Calibre 600P, המהווה את מנגנון הסחרור בעל הצורה השטוחה ביותר בעולם (3.5 מ"מ עובי).
התיבה בה הוא נתון ייחודית במיוחד: היא מורכבת מ-42 חלקיקים זעירים, מהם 3 גשרונים מטיטניום, ומשקלה 0.2 גרם בסה"כ.
מנגנון הסחרור הוא מהסוג המעופף - הוא מונח על ציר בודד – כולל טופר מסוג P, ומצב זה מוסיף על הקושי בהשגת שווי משקל.
להשגת אמינות מרבית, עבודות הרכבת החלקים והזיווד אל תוך התיבה של כל שעון דגם 600P מבוצעות באופן בלעדי על ידי אותו רב-שען.
מנגנון הסחרור המעופף של פיאג'ט הטומן מורכבות סמלית, הוא הדגם בעל הצורה השטוחה ביותר בעולם (3.5 מ"מ עובי).
בחלוקה ל-60 השנתות של השניות, תחריט קישוט של קרני שמש משולבים זה בזה (guilloché soleil) מקרין סביב החל ממרכז שלדת הסחרור.
הדגם עשוי מזהב והוא משובץ אבני חן.
עבודות הרכבת החלקים והזיווד של כל אחד ממנגנוני הסחרור השלדי, אשר זכו לרישום מספר פטנטים, מבוצעות באופן בלעדי על ידי אותו רב-שען.
דגם השעון Calibre 560P מבוסס על מנגנון מכני עם מתיחה אוטומטית; הדגם עוצב, פותח ויוצר בתוך מפעל פיאג'ט, והוא מצויד במנגנון מורכב של תצוגת השניות תוך תנועה לאחור.
המחוג נע מ-0 אל ה-30 על קשת המעגל החל מהמשעה 12:00 על מנת לחזור לנקודת ההתחלה שלה.
העיצוב ארך 24 חודשים על מנת להגיע לשלמות אומנותית: ברקע - המדרונות המעגליים של ז'נבה, ליטוש הפלטינה, הענקת זווית ומתיחה לגשרונים ולבסוף ברגים בצבע מוכחל.
דור חדש של מנגנונים מכניים עם מתיחה אוטומטית יצא לאור בשנת 2006. דגם השעון Calibre 560P הכולל תצוגה מרכזית של השעות, הדקות והשניות, וכן גם תאריכון, מצויד בשני תופי בריח המבטיחים טווח פעולה של 72 שעות.
קליבר זה בעל 12 שורות, עם קוטר של 26.8 מ"מ, פועם בתדירות מסורתית של 21,600 פעימות בשעה (שווה-ערך ל-3.6 הרץ), ואילו הכוונון שלו מבוצע באמצעות מאזני תברוגת.
גרסת הדגם 850P כוללת תצוגה של מחוג שניות קטן, וכן שעון אזור זמן שני על גבי שני לוחות משניים.